b"\n_START_ARTICLE_\n11-11-11\n_START_SECTION_\nVsebina\n_START_PARAGRAPH_\nFilm se za\xc4\x8dne s sanjami, kjer sta Sarah in David Crone ujeta v gore\xc4\x8di hi\xc5\xa1i ob 11:11._NEWLINE_Joseph Crone se zbudi v hotelski sobi 7. novembra 2011 ob 11:11. Njegov urednik Grant mu naro\xc4\x8di, naj napi\xc5\xa1e nov roman, ker je njegova prej\xc5\xa1nja knjiga bila prodana v 5 milijon izvodih. Joseph za\xc4\x8dne pisati kako je izgubil vero v Boga po smrti svoje \xc5\xbeene in sina. Napi\xc5\xa1e: Bog je mrtev, ali pa ni bil nikoli \xc5\xbeiv._NEWLINE_8. novembra 2011 se Joseph udele\xc5\xbei pogovorne skupine, kjer Sadie pove svojo zgodbo. Zunaj Sadie spodbuja Josepha k pogovoru in mu podari bele\xc5\xbeko. Potem Joseph do\xc5\xbeivi prometno nesre\xc4\x8do. V bolni\xc5\xa1nici mu povedo, da je popolnoma zdrav in nepo\xc5\xa1kodovan, medtem ko je drug voznik umrl. Joseph prizna Sadie, da nima ve\xc4\x8d nobene volje in prosi Boga za smrt vsaki dan. Nato pogleda na svojo uro in opazi, da se je ta ustavila to\xc4\x8dno na 11:11. Tisto no\xc4\x8d, Joseph prejme klic svojega brata Samuela, ki \xc5\xbeivi v \xc5\xa0paniji z njunim o\xc4\x8detom Richardom. Samuel pove Josephu, da njun o\xc4\x8de umira._NEWLINE_9. novembra 2011, Joseph odide v Barcelono, da bi obiskal svojega o\xc4\x8deta. Tam se sre\xc4\x8da s Samuelom, ki je pristal na invalidskem vozi\xc4\x8dku. Samuel sku\xc5\xa1a prepri\xc4\x8dati Josepha, naj pozabi na svojo sovra\xc5\xa1tvo do cerkve, in da naj tu preno\xc4\x8di. Samuel razlo\xc5\xbei Josephu, da kot duhovnik vodi neko gibanje in prosi Josepha, da bi mu priskrbel nove \xc4\x8dlane._NEWLINE_Slu\xc5\xbekinja Ana zahteva od Samuela, da Josephu poka\xc5\xbee video de los demonios. Ana poka\xc5\xbee Josephu posnetek iz nadzorne kamere iz 3. novembra, kjer se prika\xc5\xbee demonska podoba ob 23:11. Joseph prizna Samuelu, da se mu \xc5\xbee ve\xc4\x8d dni prikazuje \xc5\xa1tevilka 11-11. Joseph se \xc5\xbeeli pogovoriti z Ano, vendar le najde dnevnik v katerem pi\xc5\xa1e El Libro de Ana. Ana pove Josephu, da je to evangelij po njej. Tisto no\xc4\x8d Joseph prebere, da so se ljudje, ki so ve\xc4\x8dkrat videli \xc5\xa1tevilko 11-11, ''aktivirali''. Joseph nato re\xc5\xa1i Samuela, katerega sku\xc5\xa1a zadaviti bitje podobno demonu._NEWLINE_10. novembra 2011, med Samuelovo pridigo, mo\xc5\xa1ki z imenom Javier nameri pi\xc5\xa1tolo v Samuela in medtem mu pade na tla kamera. Joseph ga razoro\xc5\xbei, vendar Javier pobegne. Joseph in Samuel nato obi\xc5\xa1\xc4\x8deta pokopali\xc5\xa1\xc4\x8de, kjer je pokopana njuna mama Lauren. Joseph ugotovi, da sta se Samuelov rojstni dan in Lurenina smrt zgodila 11. novembra. Samuel pove Josephu, naj ne i\xc5\xa1\xc4\x8de pomena tam kjer ga ni. Joseph odide v trgovino, da bi razvil slike iz Javierove kamere, kjer mu povedo, da bodo fotografije razvite naslednji dan. Joseph odide v knjigarno, kjer v neki knjigi pi\xc5\xa1e, da se bo 11. novembra uni\xc4\x8dila usoda in zloba bo vstala. Joseph je prepri\xc4\x8dan, da je Samuelu usojeno, da re\xc5\xa1i cerkev, in da ga bodo 11. novembra ob 11:11 demoni \xc5\xbertvovali, da bi se lahko vstal hudi\xc4\x8d._NEWLINE_11. novembra 2011 Joseph izve, da je Sadie pripotovala v Barcelono. Joseph in Sadie v labirintu sre\xc4\x8data Javiera, ki se prika\xc5\xbee s pi\xc5\xa1tolo vendar nato zbe\xc5\xbei. Ko se Joseph in Sadie vrneta domov ugotovita, da je Richard umrl. Joseph vdre v Javierov dom in najde v dnevniku Samuelove fotografije z besedo SACRIFICIO na straneh, skupaj z 11-11-11. Javier Josepha zaloti in ga ustreli._NEWLINE_Joseph pono\xc4\x8di pokli\xc4\x8de Sadie naj odide po fotografije, medtem ko on ste\xc4\x8de nazaj domov. Tam najde Samuela, ki mu naro\xc4\x8di naj za\xc5\xa1\xc4\x8diti cerkvene zvezke. Josepha in Samuela nato obkro\xc5\xbeijo demonska bitja in ob 23.02 ugrabijo Samuela. Joseph sku\xc5\xa1a najti in re\xc5\xa1iti Samuela, medtem ko Sadie dobi fotografije. Joseph najde Samuela z demonskimi bitji in eno izmed teh sku\xc5\xa1a zabosti Samuela. Joseph stopi na pot demonu, ki tako ob 11:11 zabode njega. Bitja nato izginejo._NEWLINE_Sadie pregleda fotografije in jih za\xc5\xbege. Joseph in Samuel le\xc5\xbeita na de\xc5\xbeju medtem, ko Joseph umira. Samuel pove Josephu, da 11-11 ni bilo okno odpiranja ampak zapiranja, in da se je konec sveta dalo prepre\xc4\x8diti le takrat. Joseph prebere enega izmed Samuelovih zvezkov in ugotovi, da je v njem zapisana njegova lastna smrt. Samuel se vstane, pobere zvezke in pusti Josepha umreti, kar pomeni, da so bila tista bitja v bistvu angeli, in da je Samuel v bistvu hudi\xc4\x8d, ki ga je bilo treba ustaviti. Tako bo nastala nova vera in Josephove, Samuelove, Sadiove, Grantove in Anine knjige, bodo postali novi evangeliji._NEWLINE_\xc4\x8cez nekaj \xc4\x8dasa je velika cerkev polna Samuelovih privr\xc5\xbeencev, ki s sabo nosijo knjigo z naslovom Josephova knjiga."